






SURAH AL-BURUJ 


Surah Gugusan Bintang 

(Makkiyah) 




Dengan nama Allah 

Yang Maha Penyayang dan Maha Pengasih 


Ayat-ayat dan Terjemahan 



"Demi langit yang mempunyai bintang-bintang yang 
besar(l). Dan demi hari (Qiamat) yang dijanjikan(2). Dan 
demi saksi dan yang disaksikan(3 '). Binasalah pembesar- 
pembesar yang menggali parit(4). laitu parit api yang penuh 
dengan kayu bakar(5). Ketika mereka duduk di 
sekelilingnya(6). Dan mereka menyaksi pembunuhan kejam 
yang dilakukan mereka ke atas orang-orang yang 
beriman(7). Dan mereka tidak mendendami orang-orang 
Mu'min itu , melainkan hanya kerana mereka beriman 
kepada Allah Yang Maha Perkasa dan Maha Terpuji(8). 
Tuhan yang memiliki kerajaan langit dan bumi, dan 
sesungguhnya Allah sentiasa menyaksi segala sesuatu yang 
berlaku(9). Sesungguhnya orang-orang yang menindas 
orang-orang Mu'min lelaki dan perempuan, kemudian 
mereka tidak bertaubat, akan memperolehi 'azab Neraka 
Jahannam dan akan memperolehi 'azab pembakaran(l 0). 


Sesungguhnya orang-orang yang beriman dan mengerjakan 
amalan-amalan yang salih akan memperolehi Syurga-syurga 
yang mengalir di bawahnya sungai-sungai. Itulah kejayaan 
yang amat besar(ll). Sesungguhnya 'azab Tuhanmu itu 
amat dahsyat "( 1 2). 



"Sesungguhnya Dialah yang memulakan ciptaan dan Dialah 
juga yang mengulangi ciptaan(13). Dan Dialah Yang Maha 
Pengampun dan Maha Penyayang(14). Dialah yang 
mempunyai singgahsana yang amat agung(1 5). Dialah Yang 
Maha Kuasa melakukan segala apa yang dikehendaki- 
Nya(16). (Wahai Muhammad I) Sudahkah sampai kepadamu 
berita angkatan-angkatan tentera?(17). laitu angkatan 
tentera Fir'aun dan Thamud(18). Sebenarnya orang-orang 
yang kafir tetap mendustakan (ajaran agama yang 
benar)(19). Sedangkan Allah tetap mengepung dari belakang 
mereka(20). Sebenarnya (apa yang didustakan mereka) ialah 
al-Qur'an yang mulia(21). Yang tertulis di Lauh 
Mahfuz. "(22). 

(Latar belakang dan pokok pembicaraan) 

Surah yang pendek ini membentangkan hakikat- 
hakikat 'aqidah Islam dan asas-asas kefahaman 
keimanan, ia mengemukakan persoalan-persoalan 
yang amat besar yang memancarkan di sekelilingnya 
sinaran cahaya yang kuat dan jauh sorotannya, la 
memancarkan di belakang konsep-konsep dan 
hakikat-hakikat secara langsung yang diungkapkan 
oleh nas-nas surah ini hingga hampir-hampir setiap 
ayat dan kadang-kadang setiap kalimatnya membuka 
pintu yang menampakkan sebuah alam hakikat yang 
luas dan sayup saujana. 

Yang menjadi pokok pembicaraan secara langsung 
surah ini ialah peristiwa-peristiwa pembesar-pembesar 
yang menggali parit Di zaman sebelum Islam ada 
sekumpulan orang-orang Mu'min, yang menurut satu 

pendapat, mereka adalah dari penganut-penganut 
Kristian yang berpegang dengan 'aqidah tauhid. 
Mereka telah diseksa oleh musuh-musuh mereka yang 
kejam dan zalim. Mereka dipaksa meninggalkan 
'aqidah tauhid dan agama yang dipegang mereka, 
tetapi mereka enggan dan tetap mempertahankan 
'aqidah mereka. Lalu pembesar-pembesar yang zalim 
itu menggali sebuah parit yang besar dan menyalakan 
api di dalamnya. Kemudian mereka campakkan 
kumpulan orang-orang yang beriman itu ke dalam 
parit ini menyebabkan mereka mati terbakar. 
Pembunuhan ini dilakukan di hadapan khalayak ramai 
yang dikerah dan dikumpulkan oleh pembesar- 
pembesar yang berkuasa untuk menyaksikan 
kematian orang-orang Mu'min yang dibunuh dengan 
cara yang amat dahsyat dan kejam itu. Pembesar- 
pembesar itu begitu terhibur dengan pemandangan 
pembakaran itu, iaitu pembakaran manusia-manusia 
yang Mu'min: 

"Dan mereka tidak mendendami orang-orang Mu'min itu, 
melainkan semata-mata kerana mereka beriman kepada 
Allah Yang Maha Perkasa dan Maha Terpuji . "(8) 





Surah ini dirhuiakan dengan sumpah: 



"Demi langit yang mempunyai bintang-bintang yang 
besar(l). Dan demi hari (Qiamat) yang dijanjikan(2). Dan 
demi saksi dan yang disaksikan(3). Binasalah pembesar- 
pembesar yang menggali parit. "(4) 


Surah ini menghubungkan di antara langit dan 
bintang-bintang yang besar, juga dengan Hari Qiamat 
dan kejadian-kejadiannya yang menggemparkan, juga 
dengan khalayak ramai yang menyaksi dan peristiwa- 
peristiwa yang disaksikan mereka, la menghubungkan 
di antara semuanya ini dengan peristiwa pembakaran 
orang-orang Mu'min dan kemurkaan Allah terhadap 
para pembesar yang zalim itu. 


Kemudian surah ini selayang pandang 
menayangkan satu pemandangan yang ngeri yang 
membuat perasaan kita benar-benar merasakan 
kedahsyatan peristiwa itu tanpa memberi perincian 
atau penceritaan yang panjang, dan secara tidak 
langsung memperlihatkan kebesaran 'aqidah yang 
mengatasi penindasan manusia, mengatasi api dan 
mengatasi hayat itu sendiri, iaitu 'aqidah yang 
menjulang ke puncak kemuliaan yang memberi 
kebanggaan kepada seluruh generasi manusia, di 
samping memperlihatkan kekejian pembunuhan itu, 
iaitu pembunuhan yang penuh dengan kezaliman, 
keganasan dan kerendahan budi, dan seterusnya 
memperlihatkan keluhuran dan kesucian orang-orang 
Mu'min yang dibakar itu: 




"Iaitu parit api yang penuh dengan kayu bakar(5). Ketika 
mereka duduk di sekelilingnya(6). Dan mereka menyaksi 
pembunuhan kejam yang dilakukan mereka ke atas orang- 
orang yang beriman. "(7) 

Selepas itu diiringi pula dengan ulasan-ulasan 
pendek mengenai persoalan-persoalan besar da'wah, 
'aqidah dan kefahaman keimanan yang sejati. 


Di sana terdapat isyarat kepada kerajaan Allah di 
langit dan di bumi dan kepada sifatnya yang sentiasa 
menyaksi dan melihat segala apa yang berlaku di 
langit dan di bumi: 

CjyojDh lil^j 

A 9 'i 

0 

"Tuhan yang memiliki kerajaan langit dan bumi, dan 
sesungguhnya Allah sentiasa menyaksi segala sesuatu yang 
berlaku. "(9) 




Di sana juga terdapat isyarat kepada 'azab Neraka 
Jahannam dan keseksaan api yang membakar yang 
menunggu pembesar-pembesar yang zalim, ganas 
dan rendah budi dan isyarat kepada keni'matan 
Syurga yang merupakan kejayaan yang amat besar 
yang menunggu, orang-orang Mu'min yang 
mengutamakan 'aqidah mereka dari hayat dan 
sanggup diseksa dan dibakar: 




"Sesungguhnya orang-orang yang menindas orang-orang 
Mu'min lelaki dan perempuan, kemudian mereka tidak 
bertaubat, akan memperoiehi 'azab Neraka Jahannam dan 
akan memperoiehi 'azab pembakaran(1 0). Sesungguhnya 
orang-orang yang beriman dan mengerjakan amalan-amalan 
yang salih akan memperoiehi Syurga-syurga yang mengalir di 
bawahnya sungai-sungai. Itulah kejayaan yang amat 
besar. "(1 1) 


Di sana terdapat pula isyarat kepada 'azab Allah 
yang amat dahsyat yang telah menciptakan manusia 
dan membangkitkannya semula, selepas mati: 



"Sesungguhnya 'azab Tuhanmu itu amat dahsyat(12). 
Sesungguhnya Dialah yang memulakan ciptaan dan Dialah 
juga yang mengulangi ciptaan. "(13) 


Isyarat ini merupakan satu hakikat yang ada 
hubungan secara langsung dengan nyawa orang- 
orang Mu'min yang dibunuh di dalam peristiwa- 
peristiwa itu dan menyorotkan cahayanya yang jauh 
di sebalik peristiwa itu. 

Selepas itu ayat yang berikut mengemukakan 
beberapa sifat Allah S.W.T., dan setiap sifat itu 
mengandungi maksud yang tertentu: 




i i 



"Dan Dialah Yang Maha Pengampun dan Maha 
Penyayang. "(M) 


Maksudnya, Allah Maha Pengampun kepada orang- 
orang yang bertaubat dari dosa- dosa dan kesalahan 
mereka biarpun bagaimana besar dan keji. Dan Allah 
itu Maha Penyayang kepada para hamba-Nya yang 
telah memilih-Nya dari segala sesuatu. Kasih sayang 
yang dikemukakan di sini merupakan ubat yang 
mujarrab untuk menyembuhkan kudis-kudis dari 
akibat peristiwa itu. 



"Dialah yang mempunyai singgahsana yang amat agung(1 5). 
Dialah Yang Maha Kuasa melakukan segala apa yang 
dikehendaki-Nya . " (16) 


Sifat-sifat ini menggambarkan kekuasaan dan iradat 
Allah yang mutlak, dan semuanya mempunyai 
hubungan dengan peristiwa itu dan menyorotkan 
cahaya-cahaya yang jauh di sebalik peristiwa itu. 

Kemudian diiringi pula dengan isyarat-isyarat 
sepintas lalu kepada tindakan-tindakan Allah yang 
telah diambilnya terhadap kuasa-kuasa yang zalim 
yang mempunyai senjata-senjata yang lengkap: • 



"(Wahai Muhammad!) Sudahkah sampai kepadamu berita 
angkatan-angkatan tentera?(17). laitu angkatan tentera 
Fir'aun dan Thamud."(1 8) 


Ayat ini membayangkan bahawa segala apa yang 
dijelaskan oleh Al-Qur'an itu merupakan kata-kata 
pemutus dan kata-kata rujukan yang muktamad di 
dalam segala urusan dan persoalan. 

Inilah pandangan-pandangan intipati dari sorotan- 
sorotan surah ini dan bidang-bidang persoalannya 
yang luas sebagai pendahuluan bagi sorotan-sorotan 
yang terperinci: 


****** 

(Pentafsiran ayat-ayat 1-3) 



"Demi langit yang mempunyai bintang-bintang yang besar. " 

(D 

Sebelum menyentuh peristiwa parit api, surah ini 
memulakan dengan sumpah: 



"Demi langit yang mempunyai bintang-bintang yang 
besar."(1) 


Pengertian Al-Buruj 


Kata-kata £jj^i boleh diertikan dengan jirim-jirim 
bintang yang besar seolah-olah bangunan istana- 
istana langit yang besar yang dibinakan Allah 
sebagaimana firman-Nya: 



"Dan langit itu Kami binakannya dengan kekuatan-kekuatan 
dan sesungguhnya Kami mempunyai kekuasaan yang amat 
luas. " 


(Surah az-Zariat: 47) 


Kebinasaan kedua-dua kaum itu merupakan dua 
kebinasaan yang berlainan dari segi bentuk dan 
kesannya, dan menyorotkan di sebalik keduanya 
cahaya-cahaya yang jauh bersama peristiwa parit api 
itu. 


Pada akhirnya, dijelaskan kedudukan orang-orang 
kafir dan kepungan Allah yang ketat terhadap 
mereka, sedangkan mereka tidak sedar: 





"Sebenarnya orang-orang yang kafir tetap mendustakan 
(ajaran agama yang benar)(19). Sedangkan Allah tetap 
mengepung dari belakang mereka. "(20) 


Akhir sekali ia menjelaskan hakikat Al-Qur'an dan 
keteguhan sumbernya: 



"Sebenarnya (apa yang didustakan mereka) ialah Al-Qur'an 
yang mulia (21). Yang tertulis di Lauh Mahfuz. "(22) 


Dan seperti firman-Nya: 



"Adakah kamu lebih sukar diciptakan atau langit lebih sukar 
dibinakan?" 


(Surah an-Naazi'aat: 27) 

Dan juga boleh diertikan dengan tempat- 

tempat peredaran bintang yang dilaluinya dalam masa 
perkelilingannya. la merupakan lingkungan peredaran 
tetap yang dilingkari bintang-bintang tanpa 
melewatinya semasa beredar di langit, isyarat kepada 
tempat-tempat peredaran itu menyarankan kebesaran 
dan keagungan, dan itulah yang dimaksudkan di 
dalam suasana itu. 



"Dan demi hari (Qiamat) yang dijanjikan. "(2) 

Hari Yang Ditunggu Seluruh Manusia 

Maksudnya ialah Hari Qiamat yang menamatkan 
seluruh peristiwa dunia dan menyelesaikan seluruh 
kira-kira kehidupan dunia. Itulah hari yang dijanjikan 

Allah, dan pada hari itu la berjanji akan menghisabkan 
amalan-amalan manusia dan memberi balasannya 
yang setimpal, dan seluruh orang-orang yang 
bersengketa dan berguam di dunia ditangguhkan 
untuk menghadapi pengadilan-Nya pada hari ini. 
Itulah hari yang agung yang ditunggu-tunggu oleh 
semua manusia untuk melihat bagaimana berakhirnya 
segala perkara. 



"Dan demi saksi dan yang disaksikan."(3) 

Hari Seluruh Manusia Sekaligus Menjadi Saksi Dan 
Orang-orang Disaksikan 

Pada hari itu dibentangkan segala amalan dan 
dihadirkan seluruh makhluk. Dan seluruh mereka 
sekaligus menjadi orang-orang yang .disaksi dan 
orang-orang yang menjadi saksi. Seluruh mereka 
mengetahui segala-galanya, dan segala-galanya 
terbuka dan terdedah kepada segala hati dan mata 
tanpa dilindungi suatu apa pun. 

Pemandangan langit yang mempunyai jirim-jirim 
bintang yang besar dan pemandangan Hari Qiamat 
dengan orang-orang yang disaksi dan orang-orang 

yang menjadi saksi semuanya bertemu dan 

berkumpul untuk melontarkan bayangan perhatian 
dan keperihatinan, bayangan perhimpunan manusia 
yang ramai dan bersesak-sesak ke atas suasana yang 
akan dibentangkan peristiwa parit api selepas itu. 
Ayat ini juga menyarankan betapa luasnya bidang di 
mana diletakkan peristiwa itu dan ditimbangkan 
hakikatnya serta diselesaikan Hisabnya. Bidang ini 
lebih luas dari ruang bumi dan lebih jauh dari usia 
hidup di dunia yang terbatas itu. 

ic ★ 'k 'k -k * 



" laitu parit api yang penuh dengan kayu bakar." (5) 

Maksudnya, mereka menggali parit dan menyalakan 
api di dalamnya sehingga seluruh parit itu menjadi 
api. Ia membayangkan betapa dahsyatnya kemarakan 
api dan julangannya. 

Binasalah penggali-penggali parit itu dan mereka 
memang wajar menerima kemurkaan dan kemarahan 
itu, kerana sikap mereka yang selamba ketika 
melakukan dosa dan jenayah itu: 



"Ketika mereka duduk di sekelilingnya(6). Dan mereka 
menyaksi pembunuhan kejam yang dilakukan mereka ke 
atas orang-orang yang beriman. "(7) 

Ayat ini menggambarkan sikap mereka dan 
pemandangan ketika mereka menyalakan api dan 
men-campakkan orang-orang yang beriman lelaki dan 
perempuan ke dalam api itu, sedangkan mereka 
duduk di tempat itu menyaksi peristiwa penyeksaan 
yang kejam itu dari dekat, mereka melihat peringkat- 
peringkat perkembangan penyeksaan itu, dan melihat 
bagaimana api itu menjilat badan-badan mangsanya. 
Mereka menonton dengan penuh kelazatan dan 
kegila-gilaan, seolah-olah mereka mahu menerapkan 
pemandangan yang kejam ini di dalam hati mereka. 

(Pentafsiran ayat-ayat 8-9) 

Pemerintah Yang Zalim Menganggap Keimanan Sebagai 

Jenayah 


(Pentafsiran ayat-ayat 4 - 7) 

Setelah digambarkan suasana peristiwa ini dan 
dibukakan bidangnya, barulah dijelaskan peristiwa itu 
dengan penjelasan yang ringkas. 


Gambaran peristiwa itu dimulai dengan 
perisytiharan kemurkaan Allah terhadap penggali- 
penggali parit api itu: 



"Binasalah pembesar-pembesar yang menggali parit "(4) 


Kemurkaan Allah Terhadap Orang-orang Yang Menindas 

Orang-orang Yang Beriman 

Ayat ini membayangkan kemurkaan Allah terhadap 
perbuatan yang kejam dan terhadap orang-orang 
yang bertanggungawab melakukan perbuatan itu, Ia 
menunjukkan betapa kejinya perbuatan itu hingga 
menimbulkan kemurkaan Allah Yang Maha Sabar 
yang mengancam mereka dengan kebinasaan dan 
pembunuhan balas. 


Kemudian dijelaskan keadaan parit yang digali itu: 


Orang-orang Mu'min yang dibakar itu tidak 
melakukan apa-apa dosa: 



A 9 < 

"Dan mereka tidak mendendami orang-orang Mu'min itu ; 
melainkan hanya kerana mereka beriman kepada Allah Yang 
Maha Perkasa dan Maha Terpuji(8). Tuhan yang memiliki 
kerajaan langit dan bumi ‘ dan sesungguhnya Allah sentiasa 
menyaksi segala sesuatu yang berlaku. "(9) 

Inilah satu-satunya kesalahan mereka, iaitu kerana 
mereka beriman kepada Allah Yang Maha Perkasa 
yang berkuasa melakukan segala apa yang 
dikehendaki-Nya. 

Maksud dari sifat 4**^ atau Maha Terpuji ialah Allah 
itu wajar menerima kepujian dan sanjungan dalam 
semua keadaan. Allah tetap terpuji dengan zat-Nya 
sendiri walaupun la tidak dipuji oleh orang-orang 
yang jahil. Dialah yang wajar dipercayai dan 
disembah, Dialah Tuhan Yang Tunggal yang 

menguasai kerajaan langit dan bumi. Dialah yang 
menyaksikan segala sesuatu, dan Dialah yang 
menyaksikan apa yang telah berlaku kepada orang- 
orang Mu'min dan apa yang telah dilakukan oleh 
penggali-penggali parit itu. Penerangan ini 
mententeramkan hati orang-orang Mu'min dan 
mengancam pembesar-pembesar yang ganas dan 
bermaharajalela itu. Aliah sentiasa menyaksi, dan 
cukuplah Allah sendiri menjadi saksi. 

Tamatlah riwayat peristiwa parit api itu di dalam 
beberapa ayat yang pendek yang membuat kita 
penuh dengan perasaan benci dan jijik terhadap 
keganasan perbuatan itu, dan terhadap kekejaman 
orang-orang yang tergamak melakukannya, di 
samping merangsangkan hati kita merenung dan 
meneliti apa yang ada di sebalik peristiwa itu, dan 
memikirkan betapa beratnya peristiwa itu dalam 
pertimbangan Allah, dan betapa hebatnya kemarahan 
dan kemurkaan-Nya. Tetapi perkara ini tidak tamat 
setakat ini sahaja, malah di belakangnya terdapat 
ekoran yang lebih jauh dalam perkiraan Allah. 

Biar Mati Berputih Tulang, Asalkan 'Aqidah Selamat 

Demikianlah tamatnya kisah peristiwa pembunuhan 
kejam yang membuat hati kita dipenuhi perasaan 
kagum terhadap kehebatan iman yang mengalahkan 
penindasan dan penyeksaan terhadap kekuatan 
'aqidah yang mengatasi nyawa dan terhadap 
kebebasan jiwa dari segala belenggu keinginan 
jasmani dan dari daya tarikan hidup di bumi. Orang- 
orang Mu'min yang terbunuh itu memang dapat 
menyelamatkan nyawa mereka apabila mereka 
memilih kekalahan dari keimanan, tetapi andainya 
mereka berbuat begitu, betapa besar kerugian diri 
mereka di dunia sebelum Akhirat! Betapa besar 
kerugian seluruh manusia! Betapa besarnya kerugian 
mereka kerana membunuh konsep yang agung itu 
iaitu konsep kekerdilan hidup tanpa 'aqidah dan 
konsep kejelikan hidup tanpa kebebasan dan konsep 
kerendahan dan kemunduran hidup apabila 
pemerintah-pemerintah yang zalim menguasai jiwa 
manusia setelah mereka menguasai tubuh badan 
mereka. Itulah konsep yang amat mulia dan luhur. 
Itulah keuntungan yang dicapai mereka semasa 
berada di bumi ini lagi. Itulah keuntungan yang 
dicapai mereka apabila api menjilat dan membakar 
tubuh badan mereka dan apabila konsep yang luhur 
yang, dibakar api itu telah mendapat kemenangan. 

Setelah itu diterangkan pula Hisab dan Balasan yang 
disediakan Allah untuk mereka dan untuk musuh- 
musuh mereka yang kejam. 


(Pentafsiran ayat-ayat 10 - 11] 


Kehidupan Dunia Bukan Pengembaraan Terakhir 



" Sesungguhnya orang-orang yang menindas orang-orang 
Mu'min lelaki dan perempuan, kemudian mereka tidak 
bertaubat, akan memperolehi 'azab Neraka Jahannam dan 
akan memperolehi 'azab pembakaran(IO). Sesungguhnya 
orang-orang yang beriman dan mengerjakan amalan-amalan 
yang salih akan memperolehi Syurga-syurga yang mengalir di 
bawahnya sungai-sungai, itulah kejayaan yang amat 
besar. "(1 1) 

Apa yang berlaku di bumi dan di dalam kehidupan 
dunia ini bukanlah peristiwa penamat dan bukanlah 
pengembaraan terakhir. Lanjutannya akan datang dan 
balasan yang adil yang memberi penyelesaian di 
antara orang-orang Mu'min dan orang-orang yang 
zalim akan tiba. Ini adalah suatu keputusan yang 
tetap akan berlaku seperti yang dijelaskan oleh Allah: 



"Sesungguhnya orang-orang yang menindas orang-orang 
Mu'min lelaki dan perempuan, kemudian mereka tidak 
bertaubat. "(1 0) 

Maksudnya, orang-orang yang menimpakan bala 
bencana ke atas orang-orang Mu'min sama ada lelaki 
atau perempuan dan meneruskan hidup mereka di 
dalam kesesatan dan penyelewengan tanpa menyesali 
dosa-dosa yang dilakukan mereka. 



"Kemudian mereka tidak bertaubat, akan memperolehi 'azab 
Neraka Jahannam dan akan memperolehi 'azab 
pembakaran."(1 0) 


Kebakaran Di Dunia Dan Kebakaran Di Akhirat 

Di sini Allah menentukan 'azab (pembakaran), 
walaupun pengertian ini dapat difaham dari 'azab 
Neraka Jahannam, namun disebutkannya juga supaya 
selaras dan, sesuai dengan pembakaran api di dalam 
parit dengan menggunakan lafaz yang sama yang 
menunjukkan kejadian pembakaran itu, tetapi 
tentulah amat jauh perbezaan di antara kepanasan 
dan kelamaan masa api dalam parit dengan api di 
dalam Neraka. Pembakaran di dunia berlaku dengan 
api yang dinyalakan oleh manusia, tetapi pembakaran 
di Akhirat berlaku dengan api yang dinyalakan Tuhan 
Pencipta. Pembakaran di dunia hanya berlangsung 
beberapa detik kemudian berakhir, tetapi 
pembakaran di Akhirat berlangsung berabad-abad 
yang hanya Tuhan sahaja yang mengetahuinya. Di 

sebalik pembakaran di dunia ialah keredhaan Aliah 
kepada orang-orang Mu'min dan kemenangan 
kepada konsep kemanusiaan yang mulia, sementara 
di sebalik pembakaran di Akhirat ialah kemurkaan 
Allah dan kejatuhan insan yang amat rendah dan keji. 

Kemuncak Kejayaan Ialah Memenangi Syurga 

Kemudian keredhaan Allah dan ni'mat-Nya yang 
melimpah-ruah ke atas orang-orang yang beriman 
dan mengerjakan amalan yang salih digambarkan 
dengan balasan Syurga: 



"Sesungguhnya orang-orang yang beriman dan mengerjakan 
amalan-amalan yang salih akan memperolehi Syurga-syurga 
yang mengalir di bawahnya sungai-sungai. Itulah kejayaan 
yang amat besar. "(11) 

Itulah keselamatan yang hakiki iaitu kejayaan yang 
amat besar, kerana keselamatan dari 'azab Akhirat 
merupakan kejayaan, dan kemuncak kejayaan ialah 
Syurga yang mengalir di bawahnya sungai-sungai. 

Ayat penamat ini merupakan penamat yang hakiki 
bagi perjuangan itu. Itulah hakikat dari penjelasan 
yang pertama mengenai peristiwa parit api supaya 
hakikat ini tertanam di dalam hati sekumpulan kecil 
orang-orang yang beriman di negeri Makkah pada 
masa itu, juga tertanam di dalam hati setiap 
kelompok yang beriman yang menghadapi 
penindasan di sepanjang abad. 

****** 

(Pentafsiran ayat-ayat 12 - 18 ] 

'Azab Dari Allah Lebih Besar Dari ' azab Manusia 

Kemudian diiringi pula dengan penjelasan- 
penjelasan yang bertalu-talu: 



"Sesungguhnya 'azab Tuhanmu itu amat dahsyat "(12) 

Penjelasan hakikat 'azab Allah yang amat dahsyat di 
tempat ini adalah sesuai dengan peristiwa parit api 
yang memperlihatkan tindakan kekerasan yang kecil 
dan kerdil, tetapi disangkakan oleh pembesar- 
pembesar dan manusia di bumi sebagai satu tindakan 
yang amat dahsyat, sedangkan yang sebenarnya 
tindakan dan 'azab yang amat dahsyat itu tindakan 
dan 'azab dari Allah Yang Maha Berkuasa yang 
memiliki kerajaan langit dan bumi, bukannya tindakan 
dan 'azab dari manusia yang lemah yang hanya 
menguasai kawasan bumi yang terbatas dalam jangka 
waktu yang terbatas pula. 

Ayat ini memperlihatkan hubungan yang mesra di 
antara Rasulullah s.a.w. dan Allah yang berfirman: 



"Sesungguhnya 'azab Tuhan m u.... "(12) 


Yakni Tuhan yang disembah olehmu, Tuhan yang 
menjadi sandaranmu dan yang engkau percayakan 
kepada pertolongan-Nya. Hubungan dengan 
Tuhanmu ini amat bererti ketika orang-orang Mu'min 
diseksa dan dianiayai oleh orang-orang kafir. 



"Sesungguhnya Dialah yang memulakan ciptaan dan Dialah 
juga yang mengulangi ciptaan. "(13) 

Ciptaan Pertama Dan Ciptaan Ulangan 
Berlaku Setiap Masa 

Walaupun pengertian umum ciptaan pertama dan 
ciptaan ulangan itu ditujukan kepada ciptaan di alam 
dunia dan ciptaan di alam Akhirat, namun kedua- 
duanya merupakan peristiwa-peristiwa yang berlaku 
di setiap sa'at sama ada malam atau siang. Dalam 
setiap detik terdapat ciptaan baru, dan dalam setiap 
detik juga terdapat ciptaan ulangan atau ciptaan 
semula bagi sesuatu yang reput dan mati. Seluruh 
kejadian alam sentiasa membaharu dan sentiasa 
musnah. Dalam bayangan kegiatan ciptaan baru dan 
ciptaan semula yang terus menerus berlangsung itu, 
maka peristiwa parit api dan akibat-akibatnya yang 
lahir kelihatan sebagai satu persoalan sementara 
sahaja mengikut realiti persoalan itu dan mengikut 
hakikat perencanaan Allah, la merupakan permulaan 
bagi ulangan atau ulangan bagi permulaan dalam 
gerak alam yang sentiasa berputar. 



"Dan Dialah Yang Maha Pengampun dan Maha Penyayang." 
(14) 

Sifat keampunan ini berkaitan dengan firman-Nya 
sebelum ini: 



"Kemudian mereka tidak bertaubat." (1 0) 

Darjat Kasih Mesra Dari Allah Kepada Hamba Sukar 
Diungkapkan Dengan Pena 

Keampunan merupakan rahmat dan limpah kurnia 
yang tidak terbatas. Ia merupakan pintu yang terbuka, 
yang tidak tertutup kepada siapa yang ingin pulang 
ke pangkal jalan dan bertaubat, walaupun dosa dan 
maksiatnya amat besar. Sementara sifat kesayangan 
pula mempunyai hubungan dengan pendirian orang 
Mu'min yang mengutamakan Allah di atas segala- 
galanya. Kesayangan itu ialah kasih mesra yang 
lemah-lembut. Apabila Allah mengangkatkan para 
hamba yang cintakan-Nya ke suatu martabat yang 
menyukarkan mata pena untuk mendiskripsikannya 
jika tidak ia dikurniakan Allah, iaitu martabat 
persahabatan di antara Tuhan dan hamba. Itulah 
darjat kasih mesra dari Allah kepada hamba-hamba 
kesayangan-Nya yang Mukarrabin. Apakah ertinya 
nyawa yang dikorbankan oleh orang-orang Mu'min 
itu sedangkan nyawa itu sendiri lambat-laun akan 
hilang juga. Dan apakah ertinya 'azab keseksaan yang 
dialami mereka sedangkan 'azab itu hanya sebentar 

sahaja? Apakah ertinya 'azab keseksaan di samping 
setitis kemesraan yang dikurniakan Allah dan sekilas 
pandang kasih sayang-Nya? 

Ada abdi-abdi di bumi yang dimiliki manusia 
bersedia untuk mencampakkan diri mereka ke dalam 
kebinasaan kerana sepatah kata perangsang yang 
keluar dari mulut tuanmasnya, atau kerana satu 
pandangan tanda gembira terbayang pada wajahnya. 
Inilah kasih sayang di antara hamba dengan hamba, 
maka bagaimana pula dengan para hamba Allah yang 
mendapat kasih sayang dari Allah Yang Maha 
Pemurah, iaitu Allah: 



"Yang mempunyai singgahsana yang amat agung" (15) 

Untuk Mendapat Keredhaan Allah Persoalan 
Nyawa Menjadi Kecil 

Yang Maha Tinggi, Maha Penguasa, Maha Mulia, 
dan Maha Pemurah? Tidakkah nyawa dan 'azab 
keseksaan menjadi perkara kecil? Tidakkah segala 
sesuatu yang mahal dan disayangi itu menjadi perkara 
kecil untuk mendapatkan keredhaan Allah Yang 
Maha Penyayang dan yang memiliki singgahsana yang 
agung itu? 



"Dialah Yang Maha Kuasa melakukan segala apa yang 
dikehendaki-Nya. "(16) 

Kehendak Dan Tindakan Allah Yang Bebas 

Inilah sifat Allah yang banyak menjadi kenyataan 
dan sentiasa bertindak. Dia mempunyai iradat yang 
bebas, Dia memilih apa yang disukai-Nya. Dia 
membuat apa yang dikehendaki-Nya. Dia selama- 
lamanya begitu dan itulah sifat-Nya. Sekali Dia 
mahukan orang-orang Mu'min mencapai 
kemenangan di bumi ini kerana sesuatu hikmat yang 
dikehendaki-Nya, dan sekali pula Dia mahukan 
keimanan mengatasi malapetaka penindasan dan 
mahukan tubuh badan yang fana itu terko.rban 
kerana sesuatu hikmat yang dikehendaki-Nya. Dan 
sekali pula Dia mahu bertindak terus membinasakan 
manusia-manusia yang zalim di bumi, dan sekali pula 
Dia mahu menangguhkan balasan terhadap mereka 
sehingga tiba Hari Qiamat yang dijanjikan itu kerana 
suatu hikmat yang tertentu yang direalitikan di dunia 
di sini dan di Akhirat sana mengikut perencanaan-Nya 
yang tersusun rapi. 

Ini adalah sebahagian dari tindakan-tindakan Allah 
yang bebas mengikut kehendak dan iradat-Nya yang 
sesuai dengan peristiwa parit api dan sesuai dengan 
cerita kebinasaan kaum Fir'aun dan Thamud pada 
ayat yang akan datang. Hakikat iradat dan qudrat 
Allah yang bebas di sebalik peristiwa-peristiwa, di 
sebalik kehidupan dan di sebalik alam itu akan terus 
bertindak di alam buana ini. 


Dia melakukan apa yang disukai-Nya dan sebagai 
contohnya ialah tindakan-Nya terhadap kaum Fir'aun 
dan Thamud: 



"(Wahai Muhammad!) Sudahkah sampai kepadamu berita 
angkatan-angkatan tentera?(17) iaitu angkatan tentera 
Fir'aun dan Thamud, "(18) 


Tindakan Allah Terhadap Kaum Fir'aun Dan Thamud 

Ayat ini menunjukkan dua cerita yang panjang yang 
telah dimaklumi umum setelah sekian banyak disebut 
di dalam Al-Qur'anul-Karim. Al-Qur'an menamakan 
mereka "angkatan-angkatan tentera" untuk 

menggambarkan kekuatan dan kelengkapan mereka. 
Adakah sampai kepadamu cerita mereka? Bagaimana 
Allah bertindak terhadap mereka mengikut apa yang 
dikehendaki-Nya? 

Ini merupakan dua kisah yang berlainan dari segi 
bentuk dan akibatnya. Adapun kisah Fir'aun, maka 
Allah telah membinasakannya bersama bala 
tenteranya dan Allah menyelamatkan Bani Israel serta 
mengukuhkan kekuasaan mereka di bumi untuk satu 
jangka waktu bagi melaksanakan salah satu dari 
perencanaan dan iradat-Nya. Sementara kisah 
Thamud pula, Allah telah membinasakan seluruh 
mereka dan menyelamatkan Nabi Soleh a.s. bersama 
segolongan kecil orang-orang yang beriman, tetapi 
mereka tidak diberikan kekuasaan dan pemerintahan, 
malah semata-mata dikurniakan keselamatan dari 
kejahatan orang-orang kafir sahaja. 

Itulah dua contoh kebebasan kehendak dan iradat 
Allah, dan dua bentuk da'wah kepada Allah dengan 
kemungkinan-kemungkinannya yang diduga, di 
samping kemungkinannya yang ketiga yang telah 
berlaku dalam peristiwa parit api. Dan semua cerita ini 
dibentangkan kepada sekumpulan kecil orang-orang 
Mu'min di Makkah dan kepada setiap generasi dari 
generasi-generasi orang-orang Mu'min. 

****** 

(Pentafsiran ayat-ayat 19 - 22) 

Tabi'at Orang Kajir Tetap Mendustakan Agama Allah 

Pada akhirnya datanglah dua penjelasan yang kuat 
dan tegas dan setiap penjelasan itu merupakan 
ketetapan dan kata pemutus atau hukuman yang 



"Sebenarnya orang-orang yang kafir tetap mendustakan 
(ajaran agama yang benar)(19). Sedangkan Allah tetap 
mengepung dari belakang mereka (20). Sebenarnya (apa 

yang didustakan mereka) ialah al-pudan yang mulia(21). 
Yang tertulis di Lauh Mahfuz. "(22) 

Memanglah hakikat dan keadaan orang-orang kafir 
itu sentiasa berada dalam kegiatan mendustakan 
agama yang benar pagi dan petang: 



" Sedangkan Allah tetap mengepung di belakang 
mereka. "(20) 

Tiada Yang Lebih Mulia Dari Wahyu Allah 

Sedangkan mereka tidak sedar bahawa mereka 
dilingkungi oleh kuasa dan ilmu Allah. Mereka adalah 
lebih lemah dari tikus-tikus yang dikepung banjir yang 
besar. 



"Sebenarnya (apa yang didustakan mereka) ialah A!~Qur'an 
yang mulia(21). Yang tertulis di Lauh Mahfuz. "(22) 


Maksudnya, adakah iagi yang lebih mulia, lebih 
tinggi dan lebih luhur dari firman Allah Yang Maha 
Besar? Al-Qur'an itu tertulis dalam Lauh Mahfuz. Kita 
tidak tahu hakikat Lauh Mahfuz, kerana ia dari urusan 
aiam ghaib yang hanya diketahui oleh Allah sahaja. 
Kita hanya dapat memahami dan bayangan ayat ini 
dan dan dari ilham yang ditinggalkan dalam hati kita 
bahawa Ai-Qur'an tetap terpelihara kukuh. 
Keterangannya merupakan sumber rujukan 
muktamad dari segala perkara yang dibicarakannya. 
Segala kata-kata yang lain akan hilang, hanya kata- 
kata Al-Qur'an sahaja yang terkawal dan terpelihara. 

Al-Qur'an telah pun memberi penjelasannya 
tentang peristiwa parit api dan hakikat yang wujud di 
sebaliknya, dan penjelasannya itu merupakan 
penjelasan yang muktamad. 


* * * 'k 'k * 



